વડાપ્રધાન નરેન્દ્ર મોદીએ દિલ્હીના તાલકટોરા સ્ટેડિયમમાં આયોજીત ડિજીધન મેલામાં હાજીરી આપી હતી. જ્યાં તેમણે ભીમ (BHIM) એપ લોન્ચ કર્યું હતું. આ એપ દ્વારા ખાદી ગ્રામઉદ્યોગના ખાતામાં પૈસા ટ્રાન્સફર કરી શકાશે. ડિજીટલ પેમેન્ટ માટે આ એપને લોન્ચ કરવામાં આવ્યું હતું. વડાપ્રધાન નરેન્દ્ર મોદીએ બતાવ્યું કે ડૉ. ભીમરાવ આંબેડકરના નામ પરથી આ એપનું નામ ભીમ રાખવામાં આવ્યું છે. નોંધનીય છે કે આ એપ કોઇ પણ પ્રકારના ઇન્ટરનેટ વગર પણ કામ કરી શકવા સક્ષમ છે. પીએમ મોદીએ કહ્યું કે ડિજીટલ પેમેન્ટ માટે ઇન્ટરનેટ વ્યવસ્થા જરૂરી નથી. આ એપ નેટ વગર પણ ચાલી શકશે.